‘CGD’ขายเพิ่มทุน1บ.ลุยซื้อทรัพย์
CGD เพิ่มทุน 3,900 ล้านบาท “เตชะอุบล” เต็มใจเหมาหมด นำเงินซื้อกิจการโรงแรม-คอนโดหรู
20 ต.ค. 2554

CGD เพิ่มทุน 3,900 ล้านบาท “เตชะอุบล” เต็มใจเหมาหมด นำเงินซื้อกิจการโรงแรม-คอนโดหรู 
รายงานข่าวจาก บริษัท คันทรี่ กรุ๊ป ดีเวลลอปเมนท์ (CGD) เปิดเผยว่า บริษัทจะเพิ่มทุนอีก 3,909.74 ล้านบาท จากเดิม 3,648.02 ล้านบาท เป็น 7,557.77 ล้านบาท โดยออกหุ้นใหม่ 3,909.74 ล้านบาท เสนอขายผู้ถือหุ้นเดิม สัดส่วน 1 หุ้นเดิมต่อ 1.6 หุ้นใหม่ ราคาเสนอขายหุ้นละ 1 บาท กำหนดจองซื้อและชำระเงิน วันที่ 28 พ.ย.นี้ ขณะที่ราคาบนกระดาน อยู่ที่ 0.44 บาท 
หากมีหุ้นเพิ่มทุนเหลือ กลุ่มผู้ถือหุ้นใหญ่ครอบครัว “เตชะอุบล” ซึ่งประกอบด้วย นายสดาวุธ เตชะอุบล และครอบครัว น.ส.จุรีพร กวีวิโรจน์กุล รับซื้อไม่เกิน 3,700 ล้านหุ้น ราคาซื้อหุ้นละ 1 บาท 
ทั้งนี้ จะขอผ่อนผันการทำคำเสนอซื้อหลักทรัพย์ทั้งหมดของกิจการ เนื่องจากเป็นกลุ่มบุคคล (Acting in Concert) ที่ร่วมกันซื้อหุ้นที่เหลือ และส่งผลให้ถือหุ้นไม่เกิน 67.61% ภายใต้สมมติฐาน ไม่มีผู้ถือหุ้นเดิมรายใดใช้สิทธิจองซื้อหุ้นเพิ่มทุนทั้งจำนวน 
สำหรับเงินเพิ่มทุนนำไปซื้อและรับโอนกิจการโรงแรมระดับ 5 ดาว และคอนโด มิเนียมหรู 73 ชั้น ย่านเจริญกรุง มูลค่าการลงทุน 1.8 หมื่นล้านบาท ของ บริษัท แลนด์มาร์ค ดีเวลล็อปเม้นท์